Tubacioni “Fuqia e Siberisë 2” mund të sjellë garë mes Evropës dhe Kinës për gazin rus 
Marrëveshja për ndërtimin e tubacionit nga Rusia në Kinë përmes Mongolisë mund të nënshkruhet gjatë Lojërave Olimpike Dimërore që zhvillohen në shkurt në Pekin 
Nivelet e ulëta të eksporteve të gazit nga Rusia, kanë shkaktuar mungesa në furnizimin me gaz të Evropës dhe rritjen e madhe të çmimeve. Por, paqëndrueshmëria e furnizimit me gaz rus mund të përkeqësohet, pasi Moska po planifikon ndërtimin e një tubacioni të ri në drejtim të Kinës, një investim që i jep Rusisë fuqinë për të shitur gazin e saj aty ku është oferta më e lartë. Nga sipërfaqet e ngrira të Siberisë, Rusia tashmë po dërgon një sasi të gazit të saj natyror në Kinë. Tubacioni i quajtur “Fuqia e Siberisë 1” është vënë në punë në vitin 2019. Ai ushqen ekonominë kineze duke shfrytëzuar fushat e gazit në zonat lindore të Rusisë. thotë analisti Tom Marzec-Manser. Por, së shpejti situata mund të ndryshojë. Moska dhe Pekini janë afër arritjes së marrëveshjes së dytë për një tubacion të ri, “Fuqia e Siberisë 2”, i cili do të dyfishonte eksportet e gazit nga Rusia në Kinë. Ai do të kalonte përmes Mongolisë në zonat industriale afër Pekinit. Tubacioni gjithashtu do të bashkohej me rrjetin e brendshëm të gazit rus – duke lidhur Kinën me të njëjtat fusha gazi në gadishullin Yamal të Rusisë, prej nga furnizohet Evropa. thotë zoti Marzec-Manser. Kjo gjë do të rriste fuqinë e Rusisë. thotë Filip Medunic, nga Këshilli Evropian për Mardhënie me Jashtë. Rusia ka grumbulluar mbi 100 mijë trupa në kufi me Ukrainën. Perëndimi ka kërcënuar me sanksione të ashpra në rast se Rusia pushton Ukrainën, gjë që sipas analistëve nxiti Moskën të kërkojë klientë të rinj. thotë analisti Marzec-Manser. Por depërtimi në tregun e ri kinez nuk do të jetë diça e lehtë për Moskën, thonë njohësit. thotë analisti Medunic. Sipas disa spekulimeve marrëveshja për tubacionin e dytë mund të nënshkruhet gjatë Lojërave Olimpike Dimërore që fillojnë muajin e ardhshëm në Pekin – por ende nuk ka një konfirmim zyrtar.